Carlos Mazón Guixot

Carlos Arturo Mazón Guixot, naixiu d'Alicant (Alicantín, País Valenciano) l'8 d'abril de 1974, ye un politico y avogau valenciano, militant d'o Partido Popular de la Comunidad Valenciana, que ha ocupau cuantos cargos politicos en o País Valenciano dende l'anyo 1999, plegando a estar esleyiu President d'a Gubierno d'a Cheneralidat Valenciana en 2023 dimpués d'as eleccions a las Corz Valencianas d'ixe anyo ta la XI Lechislatura d'as Corz. Tanimientres, anteriorment heba estau concellero en os concellos de Catral y Alicant y heba ocupau cargos directivos en a Cheneralidat Valenciana mientres o Primer Gubierno Camps. Tamién ha ocupau cargos directivos ern o suyo partiu, estando l'actual president d'o Partido Popular de la Comunidad Valenciana (dende 2021) dimpués d'haber-ne estau lo president d'o Partido Popular d'Alicant (2020-2021).

O 3 de noviembre de 2025, presentó la suya dimisión como president d'a Cheneralidat dimpués d'una intensa presión dende la depresión aislada en livels altos escaicida lo 29 d'octubre de 2024 en o País Valenciano. Luis Miguel Serrano Montero y Christin dos Santos: Dimisión Carlos Mazón, en directo: candidatos, elecciones, reacciones y última hora, en La Razón, 3 de noviembre de 2025. Tanimientres, continó estando lo president d' Cheneralidat en funcions dica que las Corz Valencianas esleyoron un nuevo president, Juanfran Pérez Llorca, lo 2 d'aviento de 2025.

 Formación 
Se formó en estudiando dica lo COU en o colechio Jesús María Vistahermosa d'a suya ciudat natal, empecipiando estudios de Dreito en a Universidat d'Alicant en 1992, dica la suya licenciatura en 1997, cuan prencipió a treballar como avogau.

 Vida politica 
 Primeras anyadas 
Con nomás que 18 anyadas s'afilió a lo Partido Popular de la Comunidad Valenciana, la filial en a suya comunidat autonoma d'o Partido Popular.

En 1999 prencipia la suya vida politica activa, en estar nombrau director cheneral de l'Institut Valencià de la Joventut en o Segundo Gubierno Zaplana, estando nombrau dimpués director cheneral de Comercio y Consumo por o Primer Gubierno Camps en 2003. Roberto Ruiz Anderson: A qué se dedicaba Carlos Mazón, próximo presidente de la Comunidad Valenciana, antes de ser político, en El Confidencial, 29 de mayo de 2023. En 2004 a la suya dirección cheneral se li retiran as competencias sobre comercio, adhibindo-se-li por contra competencias sobre seguranza industrial.

 Politica municipal 
En as eleccions municipals de 2007 fue esleyiu concellero d'o Concello de Catral, estendo nombrau deputau provincial d'a Deputación Provincial d'Alicant y designau vicepresident cuarto d'ixa institución, quedando a lo cudiau d'as competencias sobre Cooperación.

Tanimientres, en 2009 deixa temporalment a suya participación en a vida politica activa en estar contractau como director cherent d'a Cambra de Comercio, Industria, Servicios y Navegación d'Alicant. R. Navarro: El director de la Cámara, Carlos Mazón, regresa a la política como '2' de la lista del PP en Alicante, en Alicante Plaza, 17 d'abril de 2019.

 Deputación Provincial d'Alicant 
En as eleccions municipals de 2019 fue esleyiu concellero d'o Concello d'Alicant en as listas d'o Partido Popular de la Comunidad Valenciana. Nombrau por ixe partiu nuevament deputau provincial, fue esleyiu president d'a Deputación o 19 de chulio d'ixe anyo. Carlos Mazón, presidente de la Diputación de Alicante, en Alicante Press, 20 de chulio de 2019.

Complementariament, o 3 de chulio de 2021 fue esleyiu president d'o Partido Popular de la Comunidad Valenciana, albandonando lo suyo cargo anterior de president d'o Partido Popular d'Alicant. María Fabra: El PP valenciano elige a Carlos Mazón para tratar de reconstruir el partido y volver a las instituciones, en El País, 3 de chulio de 2021.

 Presidencia d'a Cheneralidat 
En as eleccions a Corz Valencianas de 2023 fue esleyiu deputau en as listas d'o suyo partiu por a provincia d'Alicant. En ixas eleccions, o Partiu Popular de la Comunidad Valenciana obtenió 40 deputaus sobre 99, encara que estió lo partiu mas votau, con un 35,75% d'os votos. Armando Hueso: Resultados de la Comunidad Valenciana en las elecciones autonómicas 2023: mapa del voto, en 20 Minutos, 29 de mayo de 2023.

Con o resultau d'as eleccions, a sola mayoría posible yera un acuerdo d'o Partido Popular con Vox, que heba obteniu 13 deputaus, plegando-se asinas a un pacto con dito partiu y estando esleyiu o 13 de chulio de 2023 president d'a Cheneralidat Valenciana con 53 votos a favor (Partido Popular y Vox) y 46 votos en contra (Partit Socialista del País Valencià-PSOE y Coalició Compromís). Víctor Romero: Carlos Mazón, elegido nuevo presidente de la Generalitat con los votos del PP y Vox, en El Confidencial, 13 de chulio de 2023.

 Consecuencias d'a DALA 
Como consecuencia d'a depresión aislada en livels altos que s'escaició en a Comunidat Valenciana lo 29 d'octubre de 2024 y que provocó mas de 200 victimas mortals, se producioron fuertes criticas a l'acción d'o Gubierno Mazón en a chestión d'a crisi, que comportoron cambios en a composición d'o Gubierno. En una primera etapa, lo 18 de noviembre de 2024 Mazón destituyó a Nuria Montes de Diego como consellera d'Innovación, Industria, Comercio y Turismo, Ainhoa Clavel: Quién es Marián Cano, sustituta de Nuria Montes en el Gobierno valenciano, en COPE, 18 de noviembre de 2024. substituyindo-la por Marián Cano García, a la vegada que nombraba a tenient cheneral Francisco José Gan Pampols como vicepresident ta la Recuperación Economica y Social. Noa de la Torre: Mazón encarga al teniente general Francisco José Gan Pampols la Vicepresidencia para la Recuperación tras la DANA, en El Mundo, 19 de noviembre de 2024. En una segunda etapa, lo 21 de noviembre de 2024 destituyó a Salomé Pradas Ten como consellera de Chusticia y Interior Manuel Viejo: Mazón cierra los cambios en su Gobierno con el cese de la responsable de Emergencias Salomé Pradas y desgaja su departamento en dos, en El País, 20 de noviembre de 2024. y desdobló en dos a consellería, nombrando a Juan Carlos Valderrama Zuirá como consellero d'Emerchencias y Interior Mazón destitueix Salomé Pradas com a consellera de Justícia i l'Interior i nomena Juan Carlos Valderrama i Nuria Martínez, en À Punt, 21 de noviembre de 2024. y a Nuria Martínez Sanchis como consellera de Chusticia.

Finalment, dimpués d'un anyo, lo 3 de noviembre de 2025, Carlos Mazón presentó la sya dimisión como president d'a Cheneralidat Valenciana. Luis Miguel Serrano Montero y Christin dos Santos: Dimisión Carlos Mazón, en directo: candidatos, elecciones, reacciones y última hora, en La Razón, 3 de noviembre de 2025. Dende ixe momento lo Gubierno quedó en funcions diva la elección d'un nuevo president.

 Referencias 

 Vinclos externos 

Categoría:Alumnos d'a Universidat d'Alicant
Categoría:Avogaus d'o País Valenciano
Categoría:Concellers d'o Concello d'Alicant
Categoría:Concellers d'o Concello de Catral
Categoría:Conservadors d'o País Valenciano
Categoría:Deputaus d'a XI Lechislatura d'as Corz Valencianas
Categoría:Gubierno Mazot
Categoría:Naixius d'Alicant
Categoría:Politicos d'o País Valenciano
Categoría:Politicos d'o Partido Popular de la Comunidad Valenciana
Categoría:Presidents d'a Cheneralidat Valenciana
Categoría:Secretarios chenerals d'o Partido Popular de la Comunidad Valenciana
Categoría:1974 (naixencias)